Seld ṭṭrad n umaḍal wis sin, tallit-a tettwassen s leqdicat i gan yimrabḍen irumiyen ( les pre blancs ) . Deg useggas n 1940,Belid At Ɛli ibeddel abrid n tsekla taqbaylit tirawit s tezrart-nni n tmucuha, tullisin d yisefra ( amexluḍ ) i dyeffɣen deg iseggasen n 1963 di F.D.B (Fichier de documentation berbre ) , s yisem n ( les cahiers de Belad ou la kabylie dAntan ). Qaren-as ababat n tsekla taqbaylit, d netta i d-yeslalen afares irawi aqbayli, d tira-ines i yeldin abrid i waṭas n tewsatin ( tamedyazt yettwarun, tullist, amezgun, ungal ), aneggaru-a d tawsit tartar di tsekla taqbaylit. Ungal d adlis icudden ɣer tesrit, yettawi-d ayen yellan di tillawt neɣ asugen, yettwabna ɣef taḥkayt ɣezzifen, d umseḍfer n yineḍruyen d tiggawin. Ihi ullis yura Belid At Ɛli lwali n udrar icuba tawsit n wungal deg waṭas n tewsatin, ɣef waya i d-yenna Salḥi M. A. : ungal-a yesa teɣzi n tsiwelt, d ungal, d anagraw n yiwudam, ara t-yerren d ungal. Di tallit n ṭṭraḍ llan yinagalen, acu kan ttarun s tutlayt tafransist, amedya Ferun M. d